**OD 14. RUJNA [POČINJE POPIS POLJOPRIVREDE 2020. GODINE ZA OPG-OVE](http://www.opcina-sali.hr/2020/09/03/uskoro-pocinje-popis-poljoprivrede-2020-godine-za-opg-ove/)**

POPIS POLJOPRIVREDE 2020.

Traje od 14. rujna do 14. listopada 2020.  
Postoji oko 174 tisuće OPG-ova – SUDJELUJTE – Neka se i Vaš trud broji!

Područje Popisnog Centra Poličnik obuhvaća Općine: Poličnik, Novigrad, Posedarje, Ražanac, Starigrad i Jasenice.

**TKO JE OBUHVAĆEN POPISOM?**

* Poljoprivrednici s poljoprivrednim gospodarstvom koje ima:  
  – više od 0,40 hektara korištene poljoprivredne površine i/ili 0,5 stočnih jedinica  
  – manje od 0,40 hektara korištene poljoprivredne površine, ali s najmanje 0,1 hektarom voćnjaka, vinograda i/ili maslinika, s bilo kojom površinom rasadnika, površinom pod povrćem, sjemenskim usjevima, presadnicama cvijećem i ukrasnim biljem ili gljivama namijenjenima za tržište te sve pčelinje zajednice.

**TKO PROVODI POPISIVANJE?**

* Popisivanje obiteljskih poljoprivrednih gospodarstava provode stručno osposobljeni popisivači Državnog zavoda za statistiku koji provodi Popis poljoprivrede.

**KOLIKO TRAJE ISPUNJAVANJE UPITNIKA?**

* Ispunjavanje upitnika traje oko dvadeset minuta. Prikupljanje podataka obavlja se s pomoću elektroničkih i tiskanih obrazaca:  
  – obiteljska poljoprivredna gospodarstva metodom osobnog intervjua s pomoću prijenosnog računala  
  – poslovni subjekti izvještajnom metodom putem interneta, a iznimno putem tiskanih obrazaca.

**ŠTO SE POPISUJE?**

* Popisom poljoprivrede prikupljaju se podatci o gospodarenju zemljištem i načinu poljoprivredne proizvodnje, načinu korištenja poljoprivrednog zemljišta, stočnom fondu, objektima za smještaj životinja i gospodarenju stajskim gnojem, navodnjavanju, radnoj snazi u poljoprivredi, dopunskim djelatnostima na poljoprivrednom gospodarstvu, prodaji poljoprivrednih proizvoda, mjerama potpore ruralnom razvoju, prilagodbi na ekološku poljoprivrednu proizvodnju i aspektima zaštite okoliša.

**ZAŠTO SE PROVODI?**

* Svrha Popisa poljoprivrede jest obuhvatiti podatke o strukturi poljoprivrednih gospodarstava koji će biti usporedivi na razini Europske unije i pružiti potrebnu statističku bazu za planiranje, provedbu, nadzor, procjenu i reviziju povezanih politika, osobito Zajedničke poljoprivredne politike (ZPP-a).  
  Također, dobiveni podatci omogućit će planiranje mjera ruralnog razvoja, korištenja zemljišta i okolišnih politika te politika za prilagodbu klimatskim promjenama.
* Podaci će se koristiti isključivo za statističke svrhe te se neće objavljivati kao pojedinačni.
* Državni zavod za statistiku objavit će prve rezultate Popisa poljoprivrede do 30. studenoga 2020., a konačne rezultate najkasnije do 31. prosinca 2021.

POPISNI CENTAR Poličnik

* [dzs\_popis\_poljoprivrede\_2020\_A3-za popis-2](http://www.opcina-sali.hr/wp-content/uploads/2020/09/dzs_popis_poljoprivrede_2020_A3-za-popis-2.pdf)
* [brosura](http://www.opcina-sali.hr/wp-content/uploads/2020/06/brosura.pdf)
* Više info na: [POPIS POLJOPRIVREDE](http://www.popispoljoprivrede.hr/)